Στο JDSports.gr θα βρεις τα πιο ποιοτικά designs, τα οποία για να διατηρηθούν αναλλοίωτα με το πέρασμα του χρόνου και των χρήσεων πρέπει να φροντίζονται κατάλληλα. Φρόντισε τα Ανδρικά Φούτερ σου για να απολαμβάνεις την άνεση και την τέλεια εφαρμογή τους για όσο το δυνατό περισσότερο καιρό. Ανάλογα με την χρήση τους, προγραμμάτισε και το πλύσιμο. Δηλαδή, ένα φούτερ που φοράς στο γυμναστήριο ή την προπόνηση χρειάζεται να πλένεται τουλάχιστον μετά από κάθε δύο προπονήσεις, καθώς τα βακτήρια που συγκεντρώνονται με τον ιδρώτα είναι ιδιαίτερα βλαβερά. Αντίστοιχα, μια μπλούζα φούτερ χωρίς κουκούλα που φοράς κυρίως μέσα στο σπίτι μπορεί να πλυθεί μετά από 3-4 χρήσεις, ή 1-2 φορές την εβδομάδα.
Αν το Φούτερ σου έχει τσέπη, είναι σημαντικό να μην ξεχνάς να ελέγχεις και να την αδειάζεις πριν από κάθε πλύση. Έπειτα, τοποθέτησε το στον κάδο του πλυντηρίου και προγραμμάτισε την πλύση με χλιαρό προς κρύο νερό, προσθέτοντας λίγο συμπυκνωμένο απορρυπαντικό. Αν το πλυντήριο σου διαθέτει ειδικά προγράμματα (π.χ. για βαμβακερά), που ταιριάζουν στο ύφασμα του φούτερ σου, επίλεξε τα.